**Njoftim për punësim**

**Terma Reference**

**Pozicioni: Oficer për komunikimin dhe vizibilitetin**

 **Projekti: Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**

 **Zonat e projektit: Rajonet** **Tiranë, Shkodër, Durrës, Elbasan, Lezhë, Kukës, Korçë dhe Vlorë**

**Lloji i kontratës: Kontratë pune me kohë të pjesshme**

**Kohëzgjatja: 9 muaj**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Nisma për Ndryshim Shoqëror ARSIS kërkon të punësojë **një punonjës me kohë të pjesshme për komunikimin dhe vizibilitetin në kuadër të projektit** “**Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**” zbatuar në partneritet me UNICEF.

**Informacion i Përgjithshëm:**

**Nisma për Ndryshim Shoqëror ARSIS** (shkurtimisht NISMA) është një organizatë jofitimprurëse, e cila është themeluar në shkurt të vitit 2016. NISMA është një aktor jo qeveritar me influencë në sektorin e shoqërisë civile në Shqipëri.

Mision i NISMA është të ofrojë shërbime dhe zgjidhje të qëndrueshme për individë dhe grupet më të margjinalizuara në shoqërinë shqiptare me theks të veçantë në komunitetet Rome dhe Egjiptiane. NISMA advokon dhe lobon në nivel lokal dhe qëndror mbi çështjet e mbrojtjes së fëmijëve dhe të rinjve, zhvillimit dhe pjesëmarrjes, përmirësimit të kushteve social-ekonomike të familjeve të tyre dhe fuqizimit të kapaciteteve të shërbim ofruesve, organizatave jofitimprurëse, profesionistëve dhe aktorëve të tjerë të cilët punojnë me fëmijët në situatë vulnerabël.

**Përshkrim i projektit:**

NISMA në partneritet me UNICEF Shqipëri do të ofrojë një paketë të plotë shërbimesh për fëmijët dhe familjet e tyre të identifikuara në nevojë për mbrojtje si pasojë e tërmetit dhe COVID-19 në Shqipëri. Projekti ka për qëllim të mbështesë fëmijët dhe prindërit e tyre/kujdestarët e prekur nga tërmeti që jetojnë ende në tenda ose vendbanime të përkohshme dhe të ekspozuar ndaj dhunës, për të qënë të përgatitur të aksesojnë mbështetje psikosoiale dhe referrim pranë shërbimeve. Gjithashtu projekti do të sigurojë mbështetjen e sistemit të mbrojtjes së fëmijëve për të identifikuar dhe ofrimin e shërbimeve për fëmijët në rrezik abuzimi, neglizhimi dhe shfrytëzimi.

**Detyrat dhe përgjegjësitë:**

Oficeri për komunikimin dhe vizibilitetin është përgjegjës për të koordinuar të gjitha aktivitetet që lidhen me komunikimin dhe vizibilitetin siç janë të parashikuara në projekt.

* Në bashkëpunim me stafin e projektit dhe menaxherin e projektit harton një plan komunikimi dhe vizibiliteti për aktivitetet e projektit;
* Siguron informacione dhe koordinon punën për zhvillimin e produkteve publike në media të ndryshme duke përfshirë histori rastesh, artikuj, broshura, video, fact sheet, që lidhen me zbatimin e aktiviteteve të projektit;
* Mbështet stafin e projektit për përgatitjen e raporteve që lidhen me vizibilitetin dhe komunikimin e aktiviteteve;
* Siguron përdorimin e platformave të ndryshme të mediave sociale për të shpërndarë informacionin dhe rritjen e ndërgjegjësimit përreth aktiviteteve të projektit;
* Prodhon përmbajtje për Twitter, Facebook, Instagram, Linkedin;
* Dizenjon dhe rishikon përmbajtjen editorial të web-it duke siguruar që përmbajtja është përditësuar dhe promovuar herë pas here;
* Monitoron dhe analizon performancën në media sociale dhe sugjeron mënyra për të rritur frekuentimin e faqeve;
* Përgjegjës për të postuar informacion në media sociale në të dyja versionet shqip dhe anglisht;
* Në bashkëpunim me stafin e projektit siguron informacion mbi aktivitetet dhe veprimtaritë e projektit për të siguruar vizibilitet të rezultateve të tyre;
* Në bashkëpunim me stafin e projektit siguron informacion mbi raportet, apo burime të tjera sipas kërkesës së projektit;
* Ndjek sistemin për të bëër të mundur që plani i punës në termat e marrëdhënieve me publikun/informacion/advokaci dhe ndërgjegjësim të jetë i arritshëm;
* Është i gatshëm të udhëtojë në zonat e targetuara si Tiranë, Shkodër, Durrës, Elbasan, Lezhë, Kukës, Korçë dhe Vlorë;
* Identifikon mundësitë në media për të promovuar aktivitetet duke përfshirë lançimin e projekteve, artikujve në shtyp, etj;
* Siguron mbështetje teknike për stafin e projektit për të planifikuar dhe zhvilluar produkte komunikimi dhe vizibiliteti;
* Merr pjesë në procesin e prokurimeve apo nënkontraktimeve duke përfshirë përgatitjen e dokumentacionit në fushën e komunikimit dhe vizibilitetit;
* Merr pjesë dhe asiston stafin e projektit në përgatitjen e trajnimeve/workshopeve me çështjet e vizibilitetit të projektit, përgatitje dhe zbatim;
* Dokumenton rregullisht, në dosje fizike dhe formë elektronike;
* Raporton rregullisht për zbatimin e planit të komunikimit dhe vizibilitetit dhe sugjerimet për përmirësimin në tërësi të këtij procesi.
* *Njeh dhe zbaton me profesionalizëm dokumentacionin e punës së organizatës (rregulloren e brendshme, politikën e mbrojtjes së fëmijëve, politikat e mbrojtjes kundër shfrytëzimit seksual dhe abuzimit, kodin e sjelljes, konventën e të drejtave të fëmijëve dhe çdo dokument tjetër për të cilin duhet të ketë djeni).*

**Profili i Punonjësit:**

* 1. **Kualifikime**
* Diplomë universitare preferuar në komunikim, gazetari, media dhe marketing, në shkenca sociale, ose në fusha të tjera relevante;
* Kualifikime në fushën e aplikacioneve Microsoft, dhe njohuri shumë të mira të përdorimit të mediave sociale dhe ato të design-it;
* Trajnime dhe eksperienca të mëparshme në organizata kombëtare apo ndërkombëtare në fushën e komunikimit dhe vizibilitetit.
	1. **Eksperienca e punës**
* 3 vjet eksperiencë në marrëdhënie me mediat, dhe çështje të komunikimit dhe vizibilitetit;
* Eksperiencë dhe njohuri shumë të mira në shkrimin dhe paraqitjen e produkteve të komunikimit dhe vizibilitetit;
* Eksperiencë në përgatitjen e fushatave publike;
* Aftësi shumë të mira në shkrim dhe për të komunikuar informacion në mënyrë komplekse, të saktë dhe të kuptueshëm për audiencën në formën e artikujve, gazetave, në ëeb, etj;
* Njohuri shumë të mira në gjuhën angleze në formën e shkruar dhe të folur;
* Aftësi shumë të mira në arritjen e afateve;
* Aftësi shumë të mira në komunikim, dhe zgjidhje konfliktesh;
* Aftësi për të punuar në presion kohe, në punë në grup dhe në mënyrë të pavarur.

**Politikat e Mbrojtjes së Fëmijëve**: Të gjithë personat që punojnë me programet e NISMA janë të detyruar të respektojnë politikat e mbrojtjes së fëmijëve, politikat e mbrojtjes nga abuzimi dhe shfrytëzimi seksual, kodin e sjelljes bashkëngjitur me termat e referencës

**Procedura e Aplikimit:**

Aplikantët e interesuar për të aplikuar për pozicionin e oficerit të komunikimit dhe vizibilitetit duhet të dërgojnë me email CV-në e tyre, dy letra rekomandimi (ose emra të cilët mund tju rekomandojnë dhe kontaktet e tyre) dhe një letër interesi për NISMA në adresën e emailit: **initiative.arsis@gmail.com** deri në datën **13.04.2021,** mesnatë. *Në vemendjen tuaj që në subject të emailit ku dërgohet aplkimi të vendoset: Aplikim për pozicionin e Oficerit të komunikimit dhe vizibilitetetit.*

**Procedura e Vlerësimit:**

Zgjedhja e personit do të bazohet në: se sa mirë aplikimi përmbush kërkesat e përcaktuara në termat e referencës, gjithashtu edhe bazuar në tabelën e vlerësimit të mëposhtëm.

|  |  |
| --- | --- |
| **Kriteret e vlerësimit** | **Vlerat në %** |
| Kualifikime |  20% |
| Eksperiencë pune |  50% |
| Intervista |  30% |

***Ju lutem konsideroni që vetëm kandidatët për pozicionin e oficerit të komunikimit dhe vizibilitetit do të kontaktohen.***